- पक्षी विशेषज्ञ डॉ. सुमित डऊकिया का कहना है कि शिकार की तलाश में बाज का खींचन पहुंचना सामान्य बात है, लेकिन एक साथ इतनी बड़ी संख्या में कुरजां का पलायन चौंकाने वाला है। इसमें कोई संदेह नहीं कि ये बाज बेहतरीन शिकारी होते है। वैसे भी कुरजां को सुरक्षित माहौल पसंद है। यदि उसे किसी प्रकार के खतरे का आभास होता है तो वह पलायन कर जाती है। पश्चिम राजस्थान के कई गांवों में इन्हें बेहतर माहौल मिलने लगा है। ऐसे में ये अन्य सुरक्षित स्थान की तरफ शिफ्ट हो सकती है।